ભારતની સૌથી મોટી આઇટી કંપની ઇન્ફોસિસના સીઇઓ વિશાલ સિક્કાએ તેમના સીઇઓ પદથી રાજીનામું આપી દીધુ જેને બોર્ડ ઓફ ડિરેક્ટરે સ્વીકારી પણ લીધું. જો કે આ ખબરના મોટી અસર ભારતથી લઇને અમેરિકાના શેરમાર્કેટ પર જોવા મળી. રાજીનામાં પછી કંપનીના શેયરમાં મોટો ઘટાડો જોવા મળ્યો. સેન્સેક્સ અને નિફ્ટી બન્નેમાં ઇન્ફોસિસના શેયરોમાં લગભગ 11 ટકાનો ઘટાડો જોવા મળ્યો. વળી, ઇન્ફોસિસના બોર્ડ અને ફાઉન્ડરનો આ વિવાદ તેવી વખતે બહાર આવ્યો છે જ્યારે દેશમાં સોફ્ટવેર સેક્ટરમાં મંદી જોવા મળી રહી છે.